text: Kolding vil holde på de unge
  01 oktober 2013 kl. 14.54
  Mange unge forlader Kolding, når de flytter hjemmefra. Derfor har kommunen bedt nogle unge om forslag til, hvordan de synes, Kolding kan gøres mere attraktiv.
  Kolding skal gøres mere tiltrækkende for de unge.
  Derfor havde kommunen i dag bedt 120 unge fra tre af byens ungdomsuddannelser om at komme med deres bud på, hvordan Kolding kan gøres mere interessant.
  Det er blevet til 16 projekter, som politikerne nu vil kigge på.
  Tidligere har et lignende projekt ført til opførelsen af nye ungdomsboliger i Kolding.
  